\"अाकार\' में दिखे प्रकृति और सौंदर्य के विभिन्न आकार
कहीं प्रकृति की हरियाली तो कहीं बारिश की बूंदें, कहीं नारी की सुंदरता तो कहीं बुद्धा का विस्तार। रंगों में खिलते चित्र जो हर चित्रकार की सोच और कला को सादगी के साथ संजोए बैठे हों। कुछ ऐसा ही नजारा देखने को मिला सोमवार को जवाहर कला केन्द्र के पारिजात आर्ट गैलरी में जहां आकार आर्ट ग्रुप अजमेर की ओर से ग्रुप एग्जीबिशन में कलाकृतियों को एग्जीबिट किया गया है। 21 कलाकारों ने रंगों के माध्यम से अलग-अलग चीजों को अपने तरीके से परिभाषित किया है।
अजमेर के कलाकार लक्ष्यपाल सिंह राठौर पेशे से आर्ट टीचर हैं। उन्होंने अपनी पांच कलाकृतियों के माध्यम से राजस्थान के जन-जीवन को रंगों में उकेरा है। रजवाड़ा जीवन हो या फिर गांव और सड़कों पर जीवन को दिखाया है। इसके साथ ही एक्रेलिक कलर के माध्यम से कुछ सीरीज बुद्धा की भी दिखाई है। उनकी कलाकृतियों में ग्रामीण परिवेश, ग्रामीण जीवन में प्रेम की परिकल्पना बखूबी परिलक्षित होती दिखी। अनुपम भटनागर ने अपनी पांच कलाकृतियों में बांसवाड़ा की प्राकृतिक सुंदरता को लैंड स्केप के जरिए दिखाने की कोशिश की है। उन्होंने बताया कि बांसवाड़ा क्षेत्र में जब कुछ समय के लिए उनका रहना हुआ तब उन्होंने वहां की बारिश को देखा। बारिश से प्रकृति पर पड़ते प्रभाव को उन्होंने रंगों के जरिए बयां किया जिसमें टापू, झरना, बादल, पेड़ कुदरती तौर पर और भी सुंदर होते दिखे। वहीं फाइन आर्ट के लेक्चरर प्रहलाद शर्मा ने अपनी पांच कलाकृतियों में मत्स्य कन्या को कलाकृति के स्वरूप में दिखाया। उन्होंने बताया कि काफी सारा पुराण पढ़ने के बाद उन्हें नाग कन्या के बारे में जाना।
mag_Deva hin_Deva hin_Deva